Dilek İmamoğlu

Dilek Kaya İmamoğlu (jdb. 10ê mijdara 1974an, li Vakifkebir, Trebzon) aktîvîsta mafê kesên astengdar û hevjîna 7em şaredarê Bajarê Mezin a Stembolê Ekrem İmamoğlu ye. Dilek İmamoğlu li Zanîngeha Stenbolê beşa geştyariyê qedandiye, master û doktoraya xwe li Zanîngeha Arel a Stembolê qedandiye. Di sala 1995an de bi Ekrem İmamoğlu re zewiciye. Dilek İmamoğlu di xebatên cuda yên têkildarî balkişandina kesên astengdar, mafên jinan û perwerdeya zarokan de cih girtiye.

Dilek İmamoğlu piştê ku di sala 2025an de Ekrem İmamoğlu ji aliyê hikûmeta Recep Tayyip Erdogan ve hatiye girtin beşdarî gelek civîn û mîtîngan bûye. Di axaftina xwe yê di mîtînga 19ê adarê li naçveya Maltepe ya Stembolê de li hemberê girtina Ekrem İmamoğlu û li hemberê zextên hikûmetê daxwaza berdewam kirina têkoşînê kiriye.

 Salên destpêkê û perwerdehiya wê 
Dilek Kaya di 10ê mijdara sala 1974an de li Vakfıkebîr, Trebzonê ji dayik bûye. Di dema hevpeyivînekê de, wê gotiye ku ew di nav malabateke ku ji deh zarokan pêk tê hatiye dinyayê û zaroka herî piçûk a malbatê ye. Piştî ku xwendina xwe ya seretayî li Trabzonê qedandiye, xwendina xwe ya bilind li Zanîngeha Stenbolê li beşa geştiyarî yê berdewam kiriye. Piştî ku xwendina xwe ya lîsansê qedandiye li Zanîngeha Kadir Has di beşa rêveberiya karsaziyê de dest bi lîsansa xwe dike û di sala 2016an de li Zanîngeha Arel a Stembolê qedandiye û teza xwe ya bi navê têkiliya di navbera sendroma banê cam û peywira rêxistinî de: lêkolînek li ser xebatkarên jinan amade kiriye. Wê xwendina xwe ya doktorayê li Zanîngeha Arel a Stembolê di sala 2022an de qedandiye, doktoraya ku lêkolîna "bendewarî ya serokatiya nifşê y, bandora şêwazên serokatiya demokratîk û otokratîk li ser peşketina yekbûyî" dike, amade kiriye. Piştre li heman zanîngehê dersên berpirsiyariya civakî ders daye.

 Aktîvîzm 
Dilek İmamoğlu "ji bo ku bal bikişîne li ser zehmetiyên kesên astengdaran ku hîs bikin ka ew çi zehmetan dikişînin" bi cîgira seroka Komeleya Şil ên Paralîtîk ya Tirkiyeyê re rojekê li Stembolê bi kursiya kesên astengdar geriyaye. Dilek İmamoğlu di sala 2014an de ji ber “çalakiyên balkişandina ji bo astengdaran” ji aliyê Komeleya Şil ên Paralîtîk a Tirkiyeyê ve bi Xelata Şukru Surmen hatiye xelatkirin.

 Çavkanî 

Kategorî:Çalakvanên jin
Kategorî:Jidayikbûn 1974
Kategorî:Kesên ji Stembolê
Kategorî:Kesên ji Trebzonê
Kategorî:Mirovên zindî
Kategorî:Siyasetmedarên Partiya Gel a Komarî